कर्नाटक। इस चुनाव को कांग्रेस-जेडीएस गठबंधन का लिटमस टेस्ट माना जा रहा था। कांग्रेस-जेडीएस गठबंधन ने 5 में से 4 सीटें जीतकर माहौल बना लिया है। कर्नाटक की 5 सीटों पर हुए उपचुनाव में सत्तारुढ़ कांग्रेस-जेडी (एस) गठबंधन ने दम दिखाया है और बीजेपी के सामने कड़ी चुनौती पेश की है। वहीं, बीजेपी एकमात्र शिमोगा लोकसभा सीट पर जीत हासिल करने में कामयाब रही है। बेल्लारी को रेड्डी बंधुओं का गढ़ माना जा रहा था। लेकिन यहां पर 14 साल बाद कांग्रेस ने वापसी की है। बेल्लारी सीट पर कांग्रेस 2 लाख से ज्यादा वोटों से जीती है।